**EVALUACIONI obrazac (prilog 4)**

Evaluacija će se provoditi u dva koraka. Zadovoljenje kriterija prvog koraka je preduvjet drugostepene evaluacije.

Prvi korak evaluacije se odnosi na procjenu zadovoljenja administrativnih i tehničkih kriterija za prijavu a drugi procjenu kriterija kvaliteta.

Nakon krajnjeg roka za predaju prijedloga projekata, članovi Komisije će otvoriti sve pristigle prijedloge projekata i napraviti popis organizacija/ ustanova koje su poslale aplikacije.

**Administrativni i tehnički kriteriji za prijavu**

* Aplikacija je poslana na adresu Ministarstva u skladu sa rokovima navedenim u konkursu, što dokazuje poštanski pečat. Ako je aplikacija poslana nakon roka, aplikacija neće biti razmatrana,
* Aplikacija je u potpunosti popunjena i sadrži svu obaveznu dokumentaciju traženu konkursom, u suprotnom aplikacija neće biti razmatrana,
* Aplikacija mora biti popunjena na računaru, u suprotnom će se smatrati neurednom i neće biti razmatrana,
* Podnosilac projekta zadovoljava kriterije iz sekcije „Ko može aplicirati na javni konkurs“. Ako je pravni status podnosioca projekta drugačiji od navedenih koji mogu aplicirati, aplikacija neće biti razmatrana,
* Ako prijedlog projekta nije usklađen sa namjenom javnog konkursa, aplikacija neće biti razmatrana,
* Administrativnim troškovima smatraju se fiksni troškovi uredske organizacije/ ustanove te finansiranje ili sufinansiranje administrativnog osoblja.

Sve aplikacije pravnih subjekata iz člana 4. stav (1) tač. a) i b) Odluke koje zadovolje administrativne i tehničke kriterije za prijavu će biti evaluirane naspram dole navedenih kriterija kvalitete.

**Kriteriji kvaliteta**

Evaluacija kvaliteta aplikacija, uključujući i predloženog utroška sredstava, kapaciteta podnosioca projekta i partnera, će se provesti u skladu sa evaluacionom tabelom navedenom ispod. Evaluacioni kriteriji su podijeljeni u sekcije. Svaki projekat će pod svakom sekcijom biti ocijenjen.

**Evaluaciona tabela**

Podnosilac projekta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv projekta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Sekcija** | **Maksimalni broj bodova 100**(minimalni broj bodova je 0) | **Bodovi****članova Komisije** | **Ukupan broj bodova** |
| **Član 1** | **Član 2** | **Član 3** | **Član 4** | **Član 5** |  |
| **1.Tematski kriteriji** Cilj projekta značajno doprinosi promoviranju i afirmiranju domaćeg kulturnog stvaralaštva u međunarodnim okvirima, u skladu sa Strategijom kulturne politike u BiH i međunarodnim obavezama, i to kroz:Promociju kulture BiH na međunarodnom planu,učešće BiH u međunarodnim kulturnim programima i inicijativama, implementaciju međunarodnih sporazuma i programa saradnje potpisanih u oblasti kulture,afirmaciju umjetnika i unaprjeđenje mobilnosti umjetnika  | 0 - 30 bodova |  |  |  |  |  |  |
| **2. Relevantnost**Projekat doprinosi implementaciji međunarodnih konvencija koje je BiH ratificiralaKoliko je prijedlog projekta usklađen sa strateškim dokumentima razvoja kulture?U kojoj mjeri projekat promoviše dodatne vrijednosti kao što su ljudska prava, ravnopravnost, prava osoba sa invaliditetom, prava manjinskih grupa, rad sa djecom i mladima i sl.? | 0 do 20 bodova |  |  |  |  |  |
| **3. Finansijski i operativni kapaciteti**Da li podnosilac projekta i relevantni partneri imaju dovoljnog kapaciteta za upravljanje predloženim projektom (uključujući broj stalno zaposlenih, opremu, te period rada od osnivanja do danas?)Da li podnosilac projekta i relevantni partneri imaju dovoljno stručnog kapaciteta za provedbu projekta (znanja o temi projekta)? Saradnja sa drugim partnerima u svrhu postizanja ciljeva?U kojoj mjeri je odnos očekivanog troška i očekivanog rezultata zadovoljavajući? U kojoj mjeri je projekat sufinansiran iz drugih izvora? | 0 do 20 bodova |  |  |  |  |  |
| **4. Održivost aktivnosti i ciljeva**U kojoj mjeri su predložene aktivnosti prikladne, praktične, realistično postavljene i u skladu sa postavljenim ciljevima i rezultatima? U kojoj mjeri je plan aktivnosti jasan i izvodljiv?U kojoj mjeri su projektne aktivnosti održive u finansijskom i/ili institucionalnom smislu?Ostvarivanje ciljaPodržani projekti doprinose razvoju međunarodne kulturne saradnje i razvoju kulture u BiH pri čemu se ima u vidu razvijenost kulture u BiH i proporcija učešća u krajnjoj potrošnji  | 0 do 20 bodova |  |  |  |  |  |
|  | **UKUPNO** |  |  |  |  |  |  |

Evaluacionu tabelu, pojedinačno za svaku aplikaciju, svojim potpisom ovjerava svaki član Komisije:

Član 1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 3 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 4 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 5 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekte pravnih subjekata iz člana 4. stav (1) tač. a) i b) Odluke boduju svi članovi Komisije u skladu s Evaluacionim obrascem. Najmanji i najveći broj bodova se odbacuje. Preostali bodovi se sabiraju i dijele s tri i daju rezultat - ukupan broj bodova. Na osnovu ukupnog broja bodova formira se rang-lista. U skladu s rang-listom i prihvatljivim troškovima u okviru Plana utroška sredstava podnosioca projekta, Komisija predlaže iznos sredstava za raspored, vodeći računa da se za raspoređena sredstva mogu realizirati aktivnosti, postići određeni rezultati i ostvariti postavljeni cilj.

Ako je ukupni broj bodova manji od **55**, aplikacija neće biti finansijski podržana.

Nakon evaluacije, biće kreirana lista aplikacija sa 55 i više bodova sa pripadajućim brojem bodova (silaznim redoslijedom), ukupnim odobrenim utroškom sredstava i silaznim kumulativnim iznosom utroška sredstava.

U zavisnosti od dostupnih sredstava, odabrat će se oni projekti za finansijsku podršku sa te liste, kod kojih je silazni kumulativni iznos utroška sredstava manji od dostupnih sredstava.

Nakon donošenja odluke o rasporedu sredstava, Odluka se objavljuje na web stranici Ministarstva civilnih poslova i Službenom glasniku BiH, te će organizaciji/ustanovi čiji je projekt odobren biti ponuđen ugovor.